Rəhm etmədi əhvalıma yarım belə keçdi
Rəhm etmədi əhvalıma yarım belə keçdi,
Bir baxmadı ol nazlı nigarım bele keçdi. 

Həngami-bahar oldu, işim beylə xəzandır,
Yarəb nə olur, çünki bəharım belə keçdi.

Gündüzdür işim nalə, gecə göz yaşı həmdəm,
0l zülfü rüx eşqində mədarım belə keçdi.

Saldım özümü payi-səməndine o şahın,
Lütf etmədi ol şahsüvarım bele keçdi.

Yar özgələrin məclisinin oldu çırağı,
Mən hicrdə qaldım şəbi-tarım belə keçdi.

Seyyid, o qarə gözlü mənim kəsdi qərarım, 
Səhrayi-mehəbbətdə qərarım belə keçdi.

Qəzəllər